Document ID: 32007D0321

ΑΠΌΦΑΣΗ ΤΗΣ ΕΠΙΤΡΟΠΉΣ
της 2ας Μαΐου 2007
για την απαλλαγή του Ηνωμένου Βασιλείου από ορισμένες υποχρεώσεις για την εμπορία σπόρων προς σπορά κηπευτικών σύμφωνα με την οδηγία 2002/55/ΕΚ του Συμβουλίου
[κοινοποιηθείσα υπό τον αριθμό Ε(2007) 1836]
(Το κείμενο στην αγγλική γλώσσα είναι το μόνο αυθεντικό)
(2007/321/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 2002/55/ΕΚ του Συμβουλίου, της 13ης Ιουνίου 2002, περί εμπορίας σπόρων προς σπορά κηπευτικών (1), και ιδίως το άρθρο 49 παράγραφος 2,
την αίτηση που υπέβαλε το Ηνωμένο Βασίλειο,
Εκτιμώντας τα ακόλουθα:
(1)
Σύμφωνα με την οδηγία 2002/55/ΕΚ, η Επιτροπή μπορεί, υπό ορισμένες προϋποθέσεις, να απαλλάξει ένα κράτος μέλος από τις υποχρεώσεις για την εμπορία σπόρων προς σπορά κηπευτικών που ορίζονται στην εν λόγω οδηγία.
(2)
Το Ηνωμένο Βασίλειο υπέβαλε αίτηση για απαλλαγή από τις υποχρεώσεις του όσον αφορά ορισμένα είδη και υποείδη.
(3)
Επειδή οι σπόροι αυτών των ειδών και των εν λόγω υποειδών δεν αναπαράγονται στο Ηνωμένο Βασίλειο και η κανονική αναπαραγωγή αφορά αποκλειστικά το πολλαπλασιαστικό υλικό ή το υλικό φύτευσης εκτός των σπόρων, το Ηνωμένο Βασίλειο πρέπει να απαλλαγεί από ορισμένες υποχρεώσεις σύμφωνα με την οδηγία 2002/55/ΕΚ όσον αφορά τα εν λόγω είδη και τα υποείδη.
(4)
Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής σπόρων προς σπορά και γεωργικών, δενδροκηπευτικών και δασικών φυτών προς φύτευση,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το Ηνωμένο Βασίλειο απαλλάσσεται από την υποχρέωση της εφαρμογής της οδηγίας 2002/55/ΕΚ, με την εξαίρεση των άρθρων 2 έως 20, του άρθρου 34 παράγραφος 1, και του άρθρου 39, για τα ακόλουθα είδη ή υποείδη:
Allium cepa L.
-
Aggregatum Group
Ασκαλώνιο
Allium fistulosum L.
Σιμπούλα
Allium sativum L.
Σκόρδο
Allium schoenoprasum L.
Σχοινόπρασο
Rheum rhabarbarum L.
Ραβέντι
Άρθρο 2
Η παρούσα απόφαση απευθύνεται στο Ηνωμένο Βασίλειο της Μεγάλης Βρετανίας και της Βόρειας Ιρλανδίας.
Βρυξέλλες, 2 Μαΐου 2007.

Labels: 3
17
18
6